ИЗКУСТВО НА 180 ГРАДУСА - какво ново - GoGuide.bg
Фестивалът „180 градуса – лаборатория за иновативно изкуство“ се провежда за втора поредна година и цели да те запознае с изкуството – такова, каквото не е било досега. Идеята е да се разчупят рамките на познатите ни арт жанрове и да навлезем в пространството помежду им.
Събитията от фестивала ще се случат в София между 23 и 29 юли във Виваком Арт Хол, Гьоте институт и Фабрика 126. Тук избрахме най-интересното от програмата:
24 юли, 20.00 Гьоте институт
Paramitsha е уъркшоп, в който артисти от Италия, Гърция, Германия и България ще се запознаят с ромската култура. Резултатът от съвместната им работа с ромски артисти ще обедини ромското и съвременното западноевропейско изкуство, а произведението на този културен фюжън ще можете да видите на 24 юли от 20.00 в Гьоте институт.
26 юли, 20.00 Гьоте институт
"София през вашите очи" е конкурс за късометражен ням филм за София. Всеки може да участва, а от най-добрите 10 филма (според организаторите) ще бъде избран един победител (според публиката). Филмите ще бъдат представени с импровизирана музика на 26 юли от 20.00 в Гьоте институт.
27 юли, 20.00 Виваком Арт Хол
С тези думи започва „черната си песен“ Димчо Дебелянов преди повече от 100 години. Днес артистите Сара Бицока (хореограф от Италия) и Александър Хаджиев (музикант от България) се захващат да довършат песента на поета със своя танцово-театрален пърформанс.
28 юли, 20.00 Фабрика 126
Миналата година музикалната шахматна партия се разигра между между бароковата и съвременната музика, а тази битката ще бъде между между струнните и духовите инструменти. Двете музикални армии ще се съревновават с музикални произведения от различни епохи, а публиката ще избере победителя в двубоя.
ФЕСТИВАЛЪТ "НОЩ/ПЛОВДИВ" СЕ ЗАВРЪЩА НА 23-и И 24-и СЕПТЕМВРИ
Предишна статия ЗАПАЗИ НОЩТА ЗА ПЛОВДИВ Следваща статия ИГРАЙ И СПЕЧЕЛИ ПАС ЗА BROKEN BALKANZ FESTIVAL